
ประกาศองค์การบริหารสวนตำบลป่าไร่
เรื่อง   มาตรการส่งเสริมความโปร่งใสในการจัดซื้อจัดจ้าง
--------------------------------------


เพื่อให้การบริหารการจัดซื้อจัดจ้างขององค์การบริหารส่วนตำบลป่าไร่ เป็นไป ตามหลักธรรมา   ภิบาล มีความโปร่งใส ตรวจสอบได้ องค์การบริหารส่วนตำบลป่าไร่ จึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้


   

1. ให้เจ้าหน้าที่ขององค์การบริหารส่วนตำบลป่าไร่ ซึ่งปฏิบัติหน้าที่เกี่ยวกับการจัดซื้อจัดจ้างดำเนินการเผยแพร่แผนการจัดซื้อจัดจ้างให้เป็นไปตามพระราชบัญญัติจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560


2. ให้เจ้าหน้าที่ขององค์การบริหารส่วนตำบลป่าไร่ ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียด วิธีการและขั้นตอนการจัดซื้อจัดจ้างภาครัฐในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน ดังนี้


1) จัดทำแผนการจัดซื้อจัดจ้าง


2) ทำรายงานขอซื้อหรือขอจ้าง


3) ดำเนินการจัดหา


4) ขออนุมัติสั่งซื้อหรือจ้าง


5) การทำสัญญา


6) การบริหารสัญญา


3. ห้ามมิให้เจ้าหน้าที่องค์การบริหารส่วนตำบลป่าไร่ ซึ่งปฏิบัติหน้าที่เกี่ยวกับการจัดซื้อจัดจ้างเข้าไปมีส่วนได้ส่วนเสียกับผู้ยื่นข้อเสนอหรือคู่สัญญาขององค์การบริหารส่วนตำบล


4. ห้ามมิให้เจ้าหน้าที่องค์การบริหารส่วนตำบลป่าไร่ ซึ่งปฏิบัติหน้าที่เกี่ยวกับการจัดซื้อจัดจ้างยอมให้ผู้อื่นอาศัยอำนาจหน้าที่ของตนหาประโยชน์จากการจัดซื้อจัดจ้างกับองค์การบริหารส่วนตำบลป่าไร่


5. ให้หัวหน้าหน่วยงาน กำกับ ดูแลการปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติหน้าที่เกี่ยวกับการจัดซื้อจัดจ้างให้เป็นไปด้วยความเรียบร้อย


จึงประกาศให้ทราบโดยทั่วกัน
 


ประกาศ ณ วันที่ 8 เดือน ตุลาคม พ.ศ.2563

(นายฮายีอับดุลเลาะห์  สะมุดิง)
นายกองค์การบริหารส่วนตำบลป่าไร่
.................................ปลัดฯ


.................................หัวหน้า


…...............................ทาน


..................................พิมพ์











